open-index/open-wikipedia-markdown huggingface dataset:
אדולף אונונה

**אדולף היטלר אונונה** (באפריקאנס: **Adolf Hitler Uunona**) (נולד ב-1966, דרום-מערב אפריקה) הוא פוליטיקאי ופעיל זכויות אדם נמיבי. חבר ב-SWAPO, המפלגה המרקסיסטית של נמיביה.

בדצמבר 2020, הוא העניק ריאיון לעיתון הגרמני בילד ורכש, בהזדמנות זו, מוניטין בינלאומי בגלל שמותיו הפרטיים יוצאי הדופן.

## קריירה פוליטית
אונונה החל את הקריירה הפוליטית שלו כפעיל נגד אפרטהייד כאשר נמיביה הייתה תחת שלטון האפרטהייד של דרום אפריקה. הוא נבחר באופן קבוע כחבר מועצה אזורי מאז 2005. 

ב-25 בנובמבר 2020, בבחירות האזוריות בנמיביה, הוא נבחר למנהל (או יועץ) של מחוז הבחירה אומפונדיה עם 84.88% מהקולות. במהלך בחירות אלו, הוא הוזכר כ"אדולף ה. אוונונה" בקלפי הבחירות, ושמו המלא נחשף רק לאחר חשיפת התוצאות על ידי ועדת הבחירות.

## שמו
אדולף אונונה הוטבל על ידי אביו, בהתייחסות ברורה לאדולף היטלר. בתחילה, הוא לא ראה שום בעיה עם השמות האלה. השם אדולף היה נפוץ בנמיביה בשל היותה מושבה גרמנית לשעבר. הוא עוד הוסיף במיוחד: "בשבילי זה היה שם נורמלי לחלוטין כשהייתי ילד. רק כשהייתי נער הבנתי: האיש הזה רצה להכניע את כל העולם ולהרוג מיליוני יהודים. אין לי מה לעשות עם כל הדברים האלה". את בחירת שמו הפרטי הוא מייחס לבורותו של אביו: "אבי קרא לי על שם האיש הזה. הוא כנראה לא הבין מה מייצג אדולף היטלר". כעת, בתור מבוגר אונונה מסרב לשנות את שמו הפרטי, ומסביר את ההחלטה הזו באופן הבא: "זה כבר כתוב בכל המסמכים הרשמיים, מאוחר מדי בשביל זה". עם זאת, אונונה לא משתמש בכינוי "היטלר" ומכנה את עצמו אדולף אונונה בפומבי ורק אדולף בפרטיות, בעיקר על ידי אשתו וחבריו.

לאונונה יש גישה אמביוולנטית לשמו הפרטי: הוא לא מהסס להתבדח על כך, ומצהיר במיוחד לאחר בחירתו שאין לו רצון "לשלוט בעולם" ואינו רוצה "לכבוש את אושנה מיד". אבל הוא גם מתעצבן מהעניין המוגזם בו, והצהיר במיוחד לסוכנות הידיעות הצרפתית: "אין באמת סיבה שנהיה כאן, נשב לדון בשמי. כיצד זה יתרום לפיתוח נמיביה?"

## קישורים חיצוניים

## הערות שוליים

קטגוריה:נמיביה: פוליטיקה
קטגוריה:נמיבים שנולדו ב-1966
וולטר בזנט

סר **וולטר בזנט** (באנגלית: **Walter Besant**; 14 באוגוסט 1836 - 9 ביוני 1901) היה סופר פורה, מבקר והיסטוריון אנגלי. "סקר לונדון", שהחל ביצירתו אף שלא השלימו, נחשב לאחת מיצירותיו הגדולות.

אחיהם של המתמטיקאי הבריטי וו. ה. בזנט  ושל הכומר הפרוטסטנטי פרנק בזנט, בעלה הראשון של אנני בזנט.

## קישורים חיצוניים

* 
* 
* 

קטגוריה:סופרים בריטים
קטגוריה:היסטוריונים בריטים
קטגוריה:בוגרי קינגס קולג' לונדון
קטגוריה:בריטים שנולדו ב-1836
קטגוריה:בריטים שנפטרו ב-1901
קטגוריה:מונצחים בשלט כחול של ארגון המורשת האנגלית
לוי פולקוביץ

**לוי** (יצחק) **פולקוביץ** (בהגייה יידישית: פאלקאוויטש) הוא זמר חסידי-אמריקאי המתגורר בניו יורק.

## ביוגרפיה

פולקוביץ משתייך לחסידות סאטמר, נשוי ומתגורר בניו יורק.

### קריירה מוזיקלית
פולקוביץ החל את דרכו המוזיקלית כחבר במקהלת שירה. בשנת 2010 השתתף באלבום כיסופים של מרדכי בן דוד, כחבר מקהלה יחד עם מקהלת שירה.

בשנת 2015 הוציא את אלבום הבכורה שלו **[[אחכה לו]]**, המכיל לחנים של אברהם מרדכי שוורץ, פינקי ובר ועוד. ועיבוד מוזיקלי של יואלי דיקמן. האלבום זכה להצלחה רבה ותוך מספר חודשים מכר למעלה מ20 אלף עותקים ממנו.

בשנת 2017 הוציא את אלבומו השני בשם **[[טוב לי]]**. את האלבום הפיק אברהם מרדכי שוורץ, כשעל העיבוד אודי דמארי, רובי בנט, יואלי דיקמן, אברמי גורארי, והפסנתרן אחיה אשר כהן-אלורו.

בשנת 2019 חבר לזמר והיוצר הדתי לאומי יצחק מאיר לדואט משותף. השניים הוציאו יחד קליפ על השיר **ליבי** של לוי מהאלבום **טוב לי**, השיר בלחן של אנשי פרידמן ומילותיו של רבי אברהם אבן עזרא, הקליפ צולם בבית כנסת בשכונת נחלאות בירושלים.

בשנת 2021 הוציא את הסינגל **איך דאווען** לזכר הרוגי אסון הר מירון בהם ידידו הזמר שרגי גשטטנר, בלחן של אנשי פרידמן ובעיבוד של אברהם מרדכי שוורץ.

שיתוף פעולה בולט בין פולקוביץ למפיק יוסף משה כהנא מתבטא בהשתתפותו של לוי באלבומים שבהפקתו ובהפקת לחיים הפקות ובסדרת האלבומים לחיים טיש. שיתוף פעולה נוסף בינו לבין שלמה יהודה רכניץ בהשתתפותו בסדרת האלבומים **שיר**.

## דיסקוגרפיה
### אלבומים
* **[[אחכה לו]]**, 2015
* **[[טוב לי]]**, 2017
* א עהרליכע ליד 2023

### השתתפות באלבומים

### סינגלים
* **אל הנער** - עם מקהלת שירה, מוטי שטיינמץ ומשה מנדלוביץ, לחן של שלמה יהודה רכניץ, 2013
* **ונתנה תוקף** - עם מקהלת שירה ויואלי הורביץ, לחן של יאיר רוזנבלום, 2016
* **ליבי** - עם יצחק מאיר, מילים של רבי אברהם אבן עזרא, לחן של אנשי פרידמן, עיבוד של אודי דמארי, 2019
* **תהא השעה הזאת** - עם מקהלת מלכות, לחן של איצי ברי, עיבוד של משה לאופר, 2019
* **א כוכב** - סינגל ההתרמה של ישיבת **כוכבי אור** של בערי וועבער יחד עם גדולי הזמר, (2020).
* **איך דאווען** - לחן של אנשי פרידמן ועיבוד של אברהם מרדכי שוורץ, לזכר הרוגי אסון מירון, 2021
* **היום הרת עולם** - עם אפרים מארקוביץ, 2021
* כל נדרי בעיבודו של יהודה גלילי בלחנו של ר יו"ט ארליך

## קישורים חיצוניים

* ידיעות וכתבות אודות לוי פולקוביץ באתר JDN.
* 

## הערות שוליים

קטגוריה:זמרים חסידיים
קטגוריה:חסידי סאטמר
קטגוריה:זמרים השרים ביידיש
קטגוריה:זמרים השרים בעברית
הנשיקה האחרונה של הקיסר

**היוצא מן הכלל** (באנגלית: **The Exception**) הוא סרט בריטי-אמריקני אשר הופץ בישראל בשם **הנשיקה האחרונה של הקיסר** (**The Kaiser's Last Kiss**). הסרט עוסק בשנותיו האחרונות של וילהלם השני, קיסר גרמניה, כגולה בארמון דורן שבהולנד.

עלילת הסרט מבוססת על ספרו של אלן ג'וד "הנשיקה האחרונה של הקיסר". אף על פי שהעלילה מתרחשת בהולנד, הוא צולם בבלגיה במהלך שישה שבועות בשנת 2015. הקרנת הבכורה שלו הייתה בפסטיבל הסרטים הבינלאומי של טורונטו ב-12 בספטמבר 2016.

## עלילה
בשנות מלחמת העולם השנייה, שטפן ברנדט (ג'יי קורטני) הוא האופטמן בוורמאכט אשר נפצע במהלך המערכה בפולין. הוא פטריוט גרמני ומאמין ברוחו של הוורמאכט, אך סולד מפשעי המלחמה הגרמניים. מאז פציעתו הוא ממלא עבור הצבא עבודות משרדיות. ב-1940, בעקבות הקרב על הולנד, הוא מקבל משימה מיוחדת. הוא אמור לפקד על קבוצת חיילים שתדאג לביטחונו של וילהלם השני, קיסר גרמניה הגולה שנמצא כבר למעלה מעשרים שנה באחוזת דורן שבהולנד, אולם עדיין מהווה סמל לאומי בעיני גרמנים רבים. ברנדט מגיע לאחוזה ומתוודע שם לקיסר הזקן (כריסטופר פלאמר), לרעייתו הרמינה, נסיכת רויס-גרייץ (ג'נט מק'תיר), ולמנהל משק הבית הקיסרי אוברסט זיגורד פון אילזמן (בן דניאלס). הוא נפגש עם מפקד הגסטאפו המקומי שמודיע לו כי יש חשש שסוכן בריטי חדר לאחוזה על מנת להתנקש בקיסר. ברנדט נפגש גם עם מיקה דה יונג (לילי ג'יימס) הולנדית העובדת כמשרתת באחוזה, והם מתאהבים. מיקה מספרת לברנדט שהיא יהודייה אולם הוא משיב שזה לא מעניין אותו. עם זאת, ברנדט מגלה שמיקה נפגשת בחשאי עם הכומר המקומי של העיירה.

אשתו של הקיסר מקווה להשתמש בשלטון הנאצי במטרה להחזיר את משפחתה לשלטון בגרמניה. היא מארגנת ביקור באחוזה של היינריך הימלר (אדי מארסן) אשר נפגש עם הקיסר ומודיע לו שהיטלר החליט לאפשר לו לחזור לשלטון בגרמניה בתור מונרך חוקתי. לאחר מכן נפגש הימלר עם ברנדט ומספר לו שההצעה של היטלר היא למעשה תרמית שנועדה לחשוף את אחרוני המלוכנים הגרמנים. במקביל, אנשי הגסטאפו מגלים שהכומר המקומי מעביר תשדורות לבריטים, ומבין שמיקה היא למעשה המרגלת שחדרה לאחוזה. הוא מתעמת אתה אולם מחליט שלא להסגיר אותה. לאחר מכן מתקיימת אוכל הימלר ארוחת ערב עם המשפחה הקיסרית, ומספר בהנאה על השמדת יהודים ובעלי מוגבלויות. הקיסר מזדעזע, אולם לא אומר דבר.

לאחר ארוחת הערב יוצא הקיסר לבדו אל היער, ומיקה פוגשת אותו ומוסרת לו הצעה מווינסטון צ'רצ'יל לחזור לשלטון בגרמניה לאחר המלחמה אם יעבור לשתף פעולה עם בעלות הברית. הקיסר חוטף התקף לב ומיקה רצה לחפש עזרה. במקביל, הכומר נשבר בחקירת הגסטאפו ומספר להם שמיקה היא המרגלת. אנשי הגסטאפו נכנסים לאחוזה במטרה לחפש את מיקה, אולם ברנדט מסתיר אותה בתוך הטנדר שעליו הוא מעמיס גם את הקיסר החולה במטרה להבריח אותו לבית החולים. הקיסר משתף פעולה עם התרמית ולא חושף את מיקה. כשהם מתרחקים מהאחוזה, מיקה נמלטת ואומרת לברנדט לחפש אותה לאחר המלחמה. בסוף הסרט מקבל ברנדט מסר ממיקה דרך הצלב האדום, ומגלה שהיא הגיעה בשלום ללונדון. לאחר מכן מראית מיקה עצמה ממתינה לפגישה עם צ'רצ'יל, ומתגלה כי היא בהריון.

## קישורים חיצוניים

קטגוריה:סרטי 2016
קטגוריה:סרטי דרמה בריטיים
קטגוריה:סרטי מלחמת העולם השנייה
קטגוריה:סרטים אמריקאיים
קטגוריה:סרטים בריטיים
קטגוריה:סרטי דרמה רומנטית אמריקאיים
שלמה אהרוני

**שלמה אהרוני** (1955 - 18 בפברואר 2019) הוא ספורטאי ספורט נכים ישראלי, השתתף ארבע פעמים ב.
## ביוגרפיה
אהרוני נולד בגולפיגאן שבאיראן ובהיותו בן שלוש עלתה משפחתו לישראל. גדל במחנה העולים בחצור הגלילית ובחולון. בשנת 1973 התגייס לשירות צבאי בחטיבת גולני.

בנובמבר 1974, במהלך סיור לילי בגבול לבנון, נפצע מפליטת כדור ונפגע בעמוד השדרה. הוא נותר משותק בגפיים התחתונות ועבר תקופת שיקום, לאחריה החל לעסוק בספורט שיקומי והתמקד בקליעה ובטניס שולחן.

ב התחרה בקליעה.

ב התחרה בטניס שולחן ליחידים.

ב וב התחרה בטניס שולחן ליחידים ולזוגות.

בשנת 2018 הוענק לו אות "מופת שיקומי" של משרד הביטחון.

אהרוני היה בעל תואר ראשון במדע המדינה ולימודי עבודה מאוניברסיטת תל אביב. למד לימודי אמנות במכון אבני ועסק בציור ובפיסול. היה נשוי ואב לשלושה ילדים.

בשנת 2019 נפטר מסרטן. הוא הוכר כחלל צה"ל בהיותו נכה צה"ל שנפטר לאחר השירות.

## קישורים חיצוניים
* 
* פירוט השתתפותו בתחרויות המשחקים הפאראלימפיים באתר הרשמי של IPC 
* משיקום לחירות: סיפורו של שלומי אהרוני - סרטון של משרד הביטחון

קטגוריה:שחקני טניס שולחן פאראלימפיים ישראלים
קטגוריה:ספורטאים נכי צה"ל
קטגוריה:קלעים נכים ישראלים
קטגוריה:קלעים פאראלימפיים ישראלים
קטגוריה:שחקני טניס שולחן נכים ישראלים
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:קלעים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחקני טניס שולחן במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני טניס שולחן במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחקני טניס שולחן במשחקים הפאראלימפיים אטלנטה (1996)
קטגוריה:ישראלים ילידי איראן
קטגוריה:בוגרי תיכון מיטרני (חולון)
קטגוריה:בוגרי אוניברסיטת תל אביב
קטגוריה:נכי צה"ל שהוכרו לאחר מותם כחללי צה"ל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1955
קטגוריה:ישראלים שנפטרו ב-2019
קפיטן-לויטננט

**קפיטן-לויטננט**, בקצרה: **KptLt** / ברשימות: **KL**, היא דרגת קצונה בקבוצת ההיררכיה הצבאית של הקברניטים של הבונדסוור הגרמני. הדרגה מדורגת כ-OF-2  בנאט"ו, ומקבילה להאופטמן ב-Heer וה-Luftwaffe. הדרגה מדורגת A11 או A12 בכללי השכר של משרד ההגנה הפדרלי.

## דרגות מקבילות
דרגת לויטננט של צי ארצות הברית שווה ל-*Kapitänleutnant* בהיררכיה הצבאית של נאט"ו (מסווגת כ-OF-2). עם זאת, בצי הגרמני *Kapitänleutnant* עשוי להיות מוקצה למה שמכונה "קריירת קצין קו" (בגרמנית: Truppendienstlaufbahn או Truppendienstoffizier) או "קריירת קצין מומחה" (בגרמנית: Fachdienstlaufbahn או Fachdienstoffizier, רשמית: Offizier des militärfahlichen Dienstes).

## סימני הדרגה

סימני הדרגה שלו, המולבשים על השרוולים והכתפיים, הם כוכב מחומש זהוב אחד מעל שני פסים זהובים עם חצי פס אחד ביניהם (ללא הכוכב כאשר עונדים לולאות דרגה).

### קריירת קצין קו
קצין *Kapitänleutnant* (קצין קו) יכול לפקד על ספינות קטנות (למשל צוללת מסדרה 206A, שולת מוקשים מסדרה 332) או לשרת כקצין לוחמה ראשי בספינות מלחמה גדולות יותר, מה שמעניק לדרגת האחריות יותר לצד אלו של לוטננט קומנדר בצי ארצות הברית או הצי המלכותי.

רצף הדרגות (מלמעלה למטה) באותה קבוצה מסוימת הוא כדלקמן:
* OF-5: קפיטן-צור-זי / אוברסט
* OF-4: פריגטנקפיטן / אוברסט-לויטננט
* OF-3: קורבטן-קפיטן / מיור
* OF-2: **קפיטן-לויטננט** / האופטמן

### קריירת קצין מומחה
*Kapitänleutnant* עשוי להיות דרגת קצין בכיר מומחה, דומה לקצין מפקד בארצות הברית, עם זאת, הוא זוטר ל-Stabskapitänleutnant . אנשי צבא ב"קריירת קציני קו" מדלגים על דרגת Stabskapitänleutnant, על ידי קידום קבוע מ-Kapitänleutnant (OF-2) ל-Korvettenkapitän (OF-3).

רצף הדרגות (גישה מלמעלה למטה) באותה קבוצה מסוימת הוא כדלקמן:
* OF-2a: שטאבס-קפיטן-לויטננט / שטאבס-האופטמן
* OF-2b: **קפיטן-לויטננט** / האופטמן
* OF-1a: אוברלויטננט-צור-זי / אובר-לויטננט
* OF-1b: לויטננט-צור-זי / לויטננט

## הערות שוליים

קטגוריה:דרגות צבאיות בגרמניה
איבן ברסקוור

**איבן ברסקוור** (בסלובנית: **Ivan Breskvar**, 3 באפריל 1905, ליובליאנה – 7 במאי 1986), סלובני חסיד אומות העולם, שהציל יהודים בזמן מלחמת העולם השנייה.

## פעילות בתקופת השואה להצלת יהודים
איבן נולד בלובליאנה בירת סלובניה. ב-1931 עבר לעיר ואראז'דין בקרואטיה, הקים משפחה והיו לו 3 ילדים. הוא עבד כמהנדס טקסטיל במפעל לייצור מוצרי משי. תוך זמן קצר קודם למנהל מחלקת אריגת המשי, שם פגש את מילאן בלאס, יהודי יליד סלובניה, שהיה מהנדס כימי מומחה לצביעת משי. כשהגרמנים פלשו ליוגוסלביה, מילאן בלאס היה פטור מגירוש מכיוון שהייתה לו תעודה כעובד חיוני. בסתיו 1942, דודתו מילאן, ואחותו, שהתגוררו בכפר ליד לודברג, היו מיועדים לגירוש. אולם, השופט המחוזי של לודברג הצליח לשכנע את האוסטאשה לשחרר את כל הילדים מתחת לגיל חמש שהיו להם קרובי משפחה שהיו מוכנים לטפל בהם. בלאס רץ לנקודת הכינוס ואסף את ודראן הארי תינוק בן חמישה חודשים ואת ארתור רוזנר בן הארבע. אימותיהם נשלחו לסטארה גראדישקה, ולאחר מכן לאושוויץ, שם נספו. בלאס, החליט להשאיר את ארתור אצלו ולשלוח את ודראן למשפחה בכפר קרז'י נבוז'ס (Cerje Nebojse), במרחק של כ-50 ק"מ משם. איבן נרתם לעזור לבלאס והתנדב להעביר עבורו את ודראן התינוק לכתובת החדשה. איבן התלבש כמטפס הרים ויצא עם התינוק רכוב על אופניו עם הזריחה. מכיוון שהמסע היה רצוף סכנות רבות, הוא החביא את התינוק בתוך החבילה שלו וחתך חור כדי שראשו וזרועותיו של התינוק יוכלו להישאר בחוץ וכך הביא ודראן למקום המסתור. זמן מה לאחר מכן, כשבלאס החליט שארתור אינו בטוח איתו, איבן נחלץ שוב לעזרתו וליווה את ארתור לכפר הרחוק. שני הילדים היהודים שהו אצל משפחת קומריץ' עד סוף המלחמה.

## לאחר המלחמה
בסוף המלחמה אסף בלאס את שני הילדים. ודראן (לימים יאיר פלגי) עלה לארץ עם כמה קרובי משפחה. ארתור נשאר בוואראז'דין והתחתן עם בתו של איבן, סוניה ברסקוור. איבן נפטר ב-7 במאי 1986.

## הכרה והנצחה
ב-6 בדצמבר 1998 הכיר יד ושם באיבן ברסקוור כחסיד אומות העולם. הטקס נערך בווינה, אוסטריה ושמו נחקק בקיר הכבוד בגן חסידי אומות העולם ביד ושם, ירושלים.

## הערות שוליים

קטגוריה:סלובנים חסידי אומות העולם
קטגוריה:ילידי 1905
קטגוריה:נפטרים ב-1986
קטגוריה:סלובנים שנפטרו במאה ה-20
אדולף סוטרו

**אדולף היינריך ג'וזף סוטרו** (באנגלית: **Adolph Heinrich Joseph Sutro**; 29 באפריל 1830, אאכן – 8 באוגוסט 1898) היה מהנדס, פוליטיקאי ופילנתרופ אמריקאי יליד גרמניה ממוצא יהודי. ראש העירייה  ה-24 של סן פרנסיסקו (1895–1897). סוטרו עבר לעיירת הכורים וירג'יניה סיטי שבנבדה ועשה הון רב במרבץ הכסף "קומסטוק לוד" . מספר מקומות בסן פרנסיסקו נושאים את שמו לזכר תרומתו לעיר.

הוא רכש את אוסף העתיקות של מוזס וילהלם שפירא מאת אלמנתו, בעת ביקורו בירושלים בסביבות 1885.

נפטר כשנה לאחר פרישתו מתפקיד ראש עיריית סן פרנסיסקו, ונקבר בבית הקברות בית שלום  בקולמה שבקליפורניה.

## קישורים חיצוניים

* 

קטגוריה:נדבנים יהודים אמריקאים
קטגוריה:פוליטיקאים יהודים אמריקאים
קטגוריה:מהגרים מגרמניה לארצות הברית
קטגוריה:ראשי עיריית סן פרנסיסקו
קטגוריה:יהודים ראשי עיריות בארצות הברית
קטגוריה:אמריקאים שנולדו ב-1830
קטגוריה:אמריקאים שנפטרו ב-1898
בית הקברות בית שלום

**בית הקברות בית שלום** או **בית השלום** (באנגלית: **Home of Peace Cemetery**) הוא שמם של בתי קברות רבים בקליפורניה ובמקומות נוספים בארצות הברית.

קטגוריה:פירושונים
חיימה סנטוס

**חיימה סנטוס קולאדו** (בספרדית: **Jaime Santos Colado**; נולד ב-27 באפריל 1995 באוביידו שבספרד) הוא כדורגלן ספרדי המשחק בעמדת הקשר ההתקפי.

## קריירת מועדונים
סנטוס גדל במחלקת הנוער של ספורטינג חיחון, והחל את הקריירה המקצוענית שלו בקבוצת המילואים של המועדון.

ב-9 באוגוסט 2017 חתם על חוזה לעונה אחת במירנדס מהפרימרה דיויסיון RFEF. הוא ערך 18 הופעות ליגה במועדון.

ב-23 בנובמבר 2018 חתם באיסט בנגל מליגת העל ההודית. הוא שיחק במועדון במשך שתי עונות, בהן ערך 29 הופעות ליגה והבקיע 11 שערים.

ב-8 בינואר 2021 חתם באתלטיקו פלמפלור מליגת העל הבוליביאנית. הוא ערך 29 הופעות ליגה והבקיע שמונה שערים במועדון בעונת . ב-1 בינואר 2022 שוחרר מהמועדון.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:ספרדים שנולדו ב-1995
סוזי אופנהיימר

**סוזי** (סוזאן) **אופנהיימר** (באנגלית: **Suzi Oppenheimer**; נולדה ב-13 בדצמבר 1934) היא פוליטיקאית יהודייה-אמריקאית מניו יורק, ששירתה בין השנים 1985–2012 כחברת הסנאט של מדינת ניו יורק מטעם המפלגה הדמוקרטית.

קודם לכן (1977–1984) הייתה ראש עיריית ממרנק  במחוז וסטצ'סטר שבמדינת ניו יורק.

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:פוליטיקאים יהודים אמריקאים
קטגוריה:ראשי עיריות בניו יורק
קטגוריה:יהודים ראשי עיריות בארצות הברית
קטגוריה:חברי בית המחוקקים המדינתי של ניו יורק
קטגוריה:בוגרי מכללת קונטיקט
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1934
קטגוריה:אמריקאים שנולדו ב-1934
זיגורד פון אילזמן

**זיגוד וילהלם אדולף ארנולד כריסטוף פרנק פון אילזמן** (בגרמנית: **Sigurd Wilhelm Adolf Arnold Christoph Frank von Ilsemann**; 19 בפברואר 1884 – 6 ביוני 1952) היה קצין בצבא הקיסרות הגרמנית אשר התפרסם כשלישו הצבאי של וילהלם השני, קיסר גרמניה. לאחר מלחמת העולם הראשונה, יצא לגלות בהולנד ביחד עם הקיסר ושימש כמנהל אחוזת דורן.

## ביוגרפיה
אילזמן נולד בלינבורג ב-19 בפברואר 1884. הוא היה בנו של הגנרל הפרוסי קרל פון אילזמן ושל אשתו תֵקְלַה לבית פריין פון המרשטיין-אקוורד. אילזמן התגייס לצבא הקיסרות הגרמנית, הוצב במשמר הקיסרי והגיע לדרגת האופטמן. ב-1918 הוא הפך לשלישו הצבאי של וילהלם השני, קיסר גרמניה. ב-10 בנובמבר של אותה שנה, עם סיום מלחמת העולם הראשונה, נאלץ הקיסר לוותר על כסאו ולצאת לגלות בהולנד. אילזמן בחר לפרוש מהצבא ולצאת לגלות יחד עמו.

הקיסר נקלט בתחילה בטירת אמרונכן בידי הרוזן פון בנטינק. הקיסר שהה בטירה במשך שנה וחצי, ובתקופה זו אילזמן התאהב באליזבת פון בנטינק, בתו של הרוזן, שניהלה את משק הבית בטירה לאחר מות אמה. במאי 1920 הם התארסו, ובאוקטובר של אותה שנה הם נישאו. בסוף שנת 1919 רכש הקיסר את אחוזת דורן מידי הברונית המסטרה דה בופור, ולאחר שיפוץ נרחב, עבר לגור בה ב-1920. אליזבת החליטה להישאר באמרונכן ולנהל את משק הבית של אביה. אילזמן החליט לחלק את זמנו בין דורן לאמרונכן, אולם בפועל בילה יותר זמן בדורן.

אילזמן היה האיש הקרוב ביותר לקיסר, ופרט לעבודתו היומיומית גם סייע לו בעבודות הגינה והגיש לו את החדשות החשובות מהעיתונים. הוא היה אחד מהבודדים שיצאו עם הקיסר לגלותו ונשארו עמו עד מותו ב-1941. אילזמן החליט להישאר בהולנד ולבקשתו של וילהלם, נסיך הכתר של גרמניה, המשיך לנהל את אחוזת דורן. ב-6 ביוני 1952 הוא התאבד בפתח האחוזה.

אילזמן ניהל יומן במשך שנים, אשר חלקים ממנו פורסמו לאחר מותו והוא משמש כמקור חשוב לשנות הגלות של הקיסר. על בסיסו של יומן זה כתב יאן בכמן את הרומן הגרמני "הקיסר בגלות" (Der Kaiser im Exil). בסרט הנשיקה האחרונה של הקיסר גולמה דמותו בידי בן דניאלס.

## קישורים חיצוניים
* Offizielle Webseite Schloss Amerongen Ilsemann lebte hier mit Frau und Kindern.
* Haus Doorn in den Niederlanden – wo Ilsemann von 1920 bis 1952 arbeitete.
* ''Der Spiegel''-Rezension der Ausgabe des zweiten Teiles der Ilsemann-Tagebücher.

קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:וילהלם השני, קיסר גרמניה
קטגוריה:מתאבדים
קטגוריה:גרמנים שנולדו ב-1884
קטגוריה:גרמנים שנפטרו ב-1952
כריסטיאן דוד גינצבורג

**כריסטיאן דוד גינצבורג** (לעיתים: **גינזבורג** או **גינסבורג**; באנגלית: **Christian David Ginsburg**; 25 בדצמבר 1831, ורשה – 7 במרץ 1914) היה חוקר תנ"ך בריטי, חוקר המסורה למקרא. יהודי מומר.

גינצבורג, בן למשפחה יהודית ורשאית, למד בבית המדרש לרבנים בוורשה והתנצר בשנת 1846 בגיל 15. הוא היגר לאנגליה והחל בחקר המקרא. מלבד מהדורה מתורגמת עם פרשנות היסטורית וביקורתית של שיר השירים (1857) ואחריה של קהלת, פרסם מחקרים על הקראים, האיסיים ועל תורת הקבלה. המגנום אופוס שלו הוא ספרו לביקורת ה"מסורה" בארבעה כרכים (1880–1905) שנדפס במהדורה מצומצמת ונחשב לספר יסוד במקצוע זה.

גינצבורג היה אחד המומחים שבחנו את מגילות שפירא מטעם המוזיאון הבריטי.

## לקריאה נוספת
* **גינזבורג, (2) כריסטיאן דוד**, ערכו באנציקלופדיה יהודית בעריכת יעקב פבזנר, ירושלים 1970, עמוד 107

## קישורים חיצוניים

* 
* 
* 
* 
*  

קטגוריה:יהודים מומרים פולנים
קטגוריה:יהודים מומרים בריטים
קטגוריה:חוקרי קבלה
קטגוריה:חוקרי מקרא
קטגוריה:יהודים שהתנצרו
קטגוריה:בריטים שנולדו ב-1831
קטגוריה:בריטים שנפטרו ב-1914
קטגוריה:אנציקלופדיסטים
תהילים מ'

**תהילים מ**' הוא המזמור הארבעים בספר תהילים (לפי המספור בוולגטה ובתרגום השבעים, המזמור ממוספר כמזמור ה-39) ועוסק בשיר הלל ותפילה לעזרה.

## תוכנו של המזמור
מזמור מ' מורכב משמונה עשרה פסוקים, ומחולק לשני חלקים עיקריים:

### א'-י"א
המשורר שניצל ממצוקה מ"בּוֹר שָׁאוֹן" (רועש)(ג) מלא בטִּיט טובעני שר "שִׁיר חָדָשׁ"(ד) של תהילה לאלוהיו.
בשיר משתף המשורר בסיפור הצלתו ומחזק את הרבים בתודעה ש"אַשְׁרֵי הַגֶּבֶר אֲשֶׁר שָׂם ה' מִבְטַחוֹ"(ה).
אבל בניגוד לתפילה, הוא לא מקריב קורבנות כי הוא יודע ש"זֶבַח וּמִנְחָה לֹא חָפַצְתָּ"... עוֹלָה וַחֲטָאָה, לֹא שָׁאָלְתָּ". רק לעשות את רצון האל הכתוב "בִּמְגִלַּת סֵפֶר" ומפנים אותו אל תוכו ממש "וְתוֹרָתְךָ בְּתוֹךְ מֵעָי".

### י"ב-י"ח
שוב קורא המשורר לאלוהיו לעזרה:"ה' לְעֶזְרָתִי חוּשָׁה". ועם ההצלה יוכו גם אויביו שמחכים לראות את נפילתו, וקול שמחה יישמע. קולם של המאמינים:"יָשִׂישׂוּ וְיִשְׂמְחוּ בְּךָ כָּל מְבַקְשֶׁיךָ יֹאמְרוּ תָמִיד יִגְדַּל ה' אֹהֲבֵי תְּשׁוּעָתֶךָ"(י"ז).

## בתרבות
* המזמור משמש כהשראה לשיר "40" של להקת U2.
* השיר "טיפה בלב ים" של נופר סלמאן שיצא ב-2024 נכתב בהשראת המזמור. השורות "ויעלני מטיט היון / ויקם על סלע רגליי / ויתן בפי שיר חדש תהילה לאלוהיי" נלקחו מפסוקים ג'-ד'.

### במוזיקה החסידית
* **ויתן בפי שיר חדש** - ניגון המושר בחסידות חב"ד, הניגון הולחן לרגל שנת ה-40 לנשיאותו של הרבי מליובאויטש על ידי הרב שלום ברוכשטאט. לניגון ביצועים רבים בהם: דב הנדלר באלבום **הדרן**. יוחאי כהן.
* **לעשות רצונך** - שיר של מקהלת הילדים החסידית **[[יונגערליך]]** לחן של הרשי ויינברגר. לשיר גרסאות כיסוי רבות, בהם: מוישי שוורץ בדואט עם יענקי גרין ומקהלת שירה. מוטי שטיינמץ במחרוזת **קבלת עול מלכות שמיים** במסגרת סיום הש"ס של דרשו בליווי מקהלת מלכות ומקהלת שירה. מקהלת הילדים המשותפת של חסידימלך ויידיש נחת. ילד הפלא דודי הרשקופ עם מקהלת נרננה.
* **אתה השם** - אייזיק האניג בלחן של האדמו"ר מפיטסבורג, עיבוד של מונה רוזנבלום באלבום **אמת** ניגוני חסידי פיטסבורג 11.
## קישורים חיצוניים

* תהילים מ' מתוך פרויקט 929

## הערות שוליים

מ
הצלה אבולוציונית

**הצלה אבולוציונית** היא תהליך שבו אוכלוסייה, שהייתה נכחדת בהיעדר תהליכי אבולוציה, שורדת עקב ברירה טבעית.  המונח נטבע לראשונה בשנת 1995 על ידי ריצ'רד גומולקביץ' ורוברט הולט בהקשר של שינוי סביבתי פתאומי, אך תהליך ההצלה האבולוציונית נחקר עוד קודם לכן בהקשר של שינוי סביבתי מתמשך  ובעיקר בנושא האבולוציה של עמידות לתרופות . 

## מסגרת תאורטית
הצלה אבולוציונית הבאה בעקבות שינוי חד בסביבת החיים של אורגניזם, מייצרת גרף היקף אוכלוסייה לפי זמן שצורתו כצורת האות U, כאשר בעלי הגנוטיפ המקורי מוחלפים בבעלי גנוטיפ המותאם לשינוי.

בסביבה המשתנה באופן רציף, ההצלה האבולוציונית צפויה לייצר השהיה של הופעת התכונות המתאימות לשינויים לאחר השינויים עצמם, כאשר קצב השינוי וקצב האבולוציה זהים.

טקסט=a theoretical depiction of evolutionary rescue.|ממוזער| הצלה אבולוציונית צפויה לייצר עקומה בצורת U של היקף האוכלוסייה לאחר שינוי פתאומי בסביבה
הצלה אבולוציונית נבדלת **מהצלה דמוגרפית**, בה אוכלוסייה שורדות על ידי הגירה מתמשכת (למשל, הגירת חיות בר לתוך הערים), ללא צורך באבולוציה.  מצד שני, הצלה גנטית, שבה אוכלוסייה שורדת בשל הגירת הבלתי מתאימים, יכולה להיחשב כמקרה מיוחד של הצלה אבולוציונית.

## תצפיות תומכות
הצלה אבולוציונית הודגמה במחקרים ניסיוניים ותצפיות רבים ושונים, כגון:
* שמרים שפיתחו במהלך ניסוי סיבולת לריכוזי מלחים שהיו קטלניים עבורם בעבר. 
* פיתוח עמידות לתרופות על ידי חיידקים.
* פיתוח עמידות לקוטלי עשבים של עשבים שוטים.

## הערות שוליים

קטגוריה:ביולוגיה אבולוציונית
אחוזת דורן

ממוזער|אחוזת דורן, 2013
**אחוזת דורן** (בהולנדית: **Huis Doorn**, בגרמנית: **Haus Doorn**) היא טירה קטנה בעיירה דורן שבהולנד. האחוזה התפרסמה כמקום מגוריו של וילהלם השני, קיסר גרמניה אשר יצא לגלות בהולנד לאחר מלחמת העולם הראשונה. הקיסר הגולה התגורר באחוזה משנת 1920 ועד מותו ב-4 ביוני 1941. הוא נקבר במאוזוליאום בפארק האחוזה. כיום האחוזה היא מוזיאון הנמצא בבעלות ממשלת הולנד.

## היסטוריה
אחוזת דורן עתיקה מאוד. היא נזכרת לראשונה בשנת 1289. במקור הייתה מבצר עם חפיר, חומה ומגדלי הגנה שחלקם השתמרו עד ימינו. המבצר היה בבעלות קתדרלת אוטרכט. ב-1633 מכרו הנזירים את המבצר לאציל מקומי בשם רינייר פון גולדשטיין. האחוזה עברה שיפוצים רבים, ובמאה ה-18 קיבלה את צורתה הנוכחית. הציוד והריהוט של הטירה נקנו במאה ה-19.

כאשר קנצלר גרמניה מקס פון באדן הכריז על דעת עצמו על התפטרותו של וילהלם השני, קיסר גרמניה ב-9 בנובמבר 1918, נמצא הקיסר במלון בריטניקה, מקום מושבו של המטה הגדול, בעיר ספא, שבבלגיה. מבלי להתפטר, הוא נמלט אל הולנד הנייטרלית ב-10 בנובמבר וביקש מקלט מווילהלמינה, מלכת הולנד. הוא נקלט בתחילה בטירת אמרונכן בידי הרוזן פון בנטינק. הקיסר שהה בטירה במשך שנה וחצי, ובסוף שנת 1919 רכש את אחוזת דורן מידי הברונית הימסטרה דה בופור, ולאחר שיפוץ נרחב, עבר לגור בה ב-1920.

כחלק מהפקעת הנסיכים שהתרחשה ברפובליקת ויימאר, איבד בית הוהנצולרן את מרבית רכושו בגרמניה. עם זאת, וילהלם הצליח להעביר את מרבית רכושו האישי לדורן. לפי התיאורים היו לו שם בסך הכל 59 קרונות משא מלאים רהיטים ויצירות אמנות. חלקם מאוחסנים עד היום במרתפי האחוזה. עיסוקו העיקרי של וילהלם באותה תקופה היה חטיבת עצים. את העצים שחתך וניסר הוא הפיץ בין האיכרים באזור בזמן חג המולד. הוא גידל זקן, דבר ששינה את דיוקנו המוכר לכל, והחל לומד את השפה ההולנדית. כן עסק בציד, תחביב שבו עסק עוד בעת שלטונו. לעיתים היה זוכה לביקוריהם של אורחים מכובדים באחוזה, ושמר על עניין וקשר עם הפוליטיקה האירופית.

ב-1940 נערך הקרב על הולנד והארץ נכבשה בידי גרמניה הנאצית. מאז זכתה האחוזה למשמר של חיילים גרמנים. כשנה לאחר מכן, ב-4 ביוני 1941, מת וילהלם בדורן, כתוצאה מתסחיף ריאתי. הוא נקבר במאוזוליאום בפארק האחוזה. יורשו של הקיסר וילהלם, נסיך הכתר ירש את הבית, אולם בחר שלא לגור בהולנד. הבית נוהל בידי שלישו הצבאי של הקיסר המנוח זיגורד פון אילזמן. לאחר סיום מלחמת העולם השנייה, הגדירה ממשלת הולנד את הבית כרכוש האויב הגרמני והחרימה אותו. הנסיך וילהלם עתר לבית המשפט בהולנד ב-1949 בבקשה לקבל מחדש את הבית, אולם בית המשפט שלל את תביעתו.

ב-1953 העבירה ממשלת הולנד את הבית ל"קרן לניהול אחוזת דורן", פרט למאוזוליאום שהוחזר לידי בית הוהנצולרן. כיום מתפקד המקום כמוזיאון המשמש גם כמוקד עלייה לרגל עבור מלוכנים גרמנים.

## קישורים חיצוניים

* Offizielle Website des Museums Haus Doorn (deutsch, englisch, niederländisch)
* Haus Doorn. In: Preussen.de
* Museum Huis Doorn. In: Holland.com
* Haus Doorn. In: Hohenzollern-Orte.de
* Karlheinz Weißmann: ''Zu Besuch beim Kaiser in Doorn''. In: Wilhelm-der-Zweite.de

קטגוריה:וילהלם השני, קיסר גרמניה
קטגוריה:הולנד: מבנים
קטגוריה:אוטרכט (מחוז)
דייוויד פישר

**דייוויד פישר** (נולד כ**חיים דייוויד פישר** בערך ב-1949) הוא אדריכל איטלקי-ישראלי שבסיסו בפירנצה, איטליה. הוא ידוע בתכנון המגדל הדינמי, גורד שחקים מסתובב שהוצע לבנייה בדובאי.

## ביוגרפיה
פישר נולד בתל אביב-יפו, ישראל, בערך בשנת 1949. ב-1970 עזב את ישראל כדי ללמוד באוניברסיטת פירנצה. לאחר סיום לימודיו שימש כמרצה לארכיטקטורה והנדסת מבנים באותה אוניברסיטה.

## קריירה
פישר השיקה את חברת Fiteco Ltd בניו יורק באמצע שנות ה-80, תוך שהיא מעורבת גם בפיתוח ובניית בתי מלון. הוא עיצב חדרי אמבטיה שהורכבו מראש לבתי יוקרה ולמלונות.

משתנה לתושבים. המגדל זיכה את פישר במקום ה-16 ברשימת ההמצאות הטובות ביותר של 2008 של מגזין טיים.

## קישורים חיצוניים

## הערות שוליים

קטגוריה:אדריכלים ישראלים
קטגוריה:אדריכלים איטלקים
קטגוריה:בוגרי אוניברסיטת פירנצה
קטגוריה:איטלקים שנולדו ב-1949
קטגוריה:ישראלים שנולדו ב-1949
רולבוטס

**רולבוטס** (באנגלית: **RollBots**) היא סדרת טלוויזיה קנדית בהנפשה ממוחשבת מז'אנר הרפתקאות, מדע בדיוני ודרמה, אשר הופקה על ידי Amberwood Entertainment. לסדרה הופקה עונה אחת הכוללת 26 פרקים באורך 22 דקות, כאשר היא שודרה במקור בקנדה ב-YTV החל מ-7 בפברואר 2009 עד 24 בנובמבר באותה שנה. בישראל הסדרה שודרה בדיבוב עברי בערוץ הילדים בין השנים 2010–2011.

## עלילה

הסדרה מתרחשת בעיר אשר נקראת "פליפ סיטי", ביתם של אחד מעשרי שבטי רולבוט שונים. אחד מה-"רולבטים" הוא צעיר שאפתן שמצטרף לכוחות המשטרה (FCPD) בקרב מול "וורטקס המפלצתי".

## דמויות ודיבוב
הדיבוב העברי בוים על ידי ליאור סול, והופק על ידי ענבר שטגר עזרא.
* **ספין** (תומר גלר)
* **לאנס** (חנן רוזן)
* **פני** (מייה קדוש)
* **טיני** (ברק ברויטמן)
* **קפטן פאונדר** (עפרון אטקין)
* **דאסו / קוטו / רולבוטים נוספים** (יובל גרבש)
* **אריה** (מירב דמארי)
* **וורטקס** (מיכה אוזין סליאן)
* **מנקס** (טליה ברקאי)
* **בוץ**' (אביתר אדיר)
* **מקרו** (סער בדישי)
* **רולבוטים נוספים** (אלה פטר, אורלי קטן, אלי לולאי, שמחה ברבירו)

## הפקה ושידור
הפקת הסדרה הוכרזה לראשונה בשנת 2008. הסדרה תוכננה במקור להיות מופקת על פני חמש עונות, אך הפקתה בוטלה לאחר עונה אחת עקב בעיות תקציביות. הסדרה עלתה לראשונה בערוץ YTV בקנדה ב-7 בפברואר 2009. ב-19 בספטמבר 2009 הסדרה שודרה לראשונה בארצות הברית בערוץ The CW4Kids. בישראל הסדרה שודרה לראשונה בשנת 2010 בדיבוב עברי בערוץ הילדים.

## קישורים חיצוניים
* 

## הערות שוליים

קטגוריה:סדרות דרמה קנדיות
קטגוריה:סדרות הנפשה קנדיות
קטגוריה:סדרות הנפשה ממוחשבת
קטגוריה:סדרות מדע בדיוני קנדיות
קטגוריה:ערוץ הילדים: תוכניות רכש
קטגוריה:סדרות טלוויזיה קנדיות שעלו לשידור בשנות ה-2000
Captain Nemo

"**Captain Nemo**" (בעברית: "**קֶפְּטֶן נָמוּ**") הוא שיר שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השלישי שלה, *[[Dive (אלבום)|Dive]]*. השיר יצא לאור ב-5 באפריל 1993, על ידי חברת התקליטים A&M רקורדס, כסינגל המוביל מתוך האלבום. הוא נכתב על ידי קריסטר לינדר ואריק הולמברג.

במרוצת השנים, הוקלט השיר מספר פעמים בידי אמנים כדוגמת ססיליה ונרסטן , קריסטר לינדר  ואריק הולמברג .

## רקע וכתיבה
"Captain Nemo" נכתב על ידי קריסטר לינדר ואריק הולמברג והופק על ידי פרנק פיטרסון. ב-*[[Music & Media]]* סקרו את גרסתה של ברייטמן וקבעו: "לרוב, היא (שרה ברייטמן) הופיעה במחזות זמר שהלחין אנדרו לויד ובר; עכשיו אתה צריך לשפוט אותה על בסיסה. (היא) מעניינת לפחות כמו קייט בוש וטורי איימוס".

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.

## גרסאות כיסוי
במרוצת השנים, הוקלט השיר מספר פעמים בידי אמנים כדוגמת:
* הזמרת ססיליה ונרסטן , שהקליטה אותו כחלק מאלבומה, *Cecilia Vennersten*.
* הזמר קריסטר לינדר , שהקליט אותו כחלק מהאלבום, *Where the River Turns to Sea*.
* הזמר אריק הולמברג , שהקליט אותו כחלק מאותו האלבום בו לינדר הקליט אותו.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי שרה ברייטמן
קטגוריה:שירים באנגלית
קטגוריה:שירים על אוקיינוסים וימים
קפטן נמו
קטגוריה:שירים על ימאים
קטגוריה:סינגלים בהוצאת A&M רקורדס
אטקוס אטלס

**אטקוס אטלס** או **עש האטלס** (שם מדעי: *Attacus atlas*) הוא עש ממשפחת השבתאיים אנדמי ליערות אסיה. ידוע כאחד מהפרפראים בעלי הכנפיים הגדולות בעולם ומוכר גם בזכות סימני האזהרה בקצה כנפייו הדומים לראשי נחשים. המין תואר לראשונה על ידי קרל לינאוס במהדורה העשירית של Systema Naturae משנת 1758.

עש האטלס הוא אחד הפרפראים הגדולים בעולם, עם מוטת כנפיים בגודל של עד 24 סנטימטרים ושטח של 160 סמ"ר רק העש *Thysania agrippina* ו-*[[עש הקיסר]]* בעלי מוטת כנפיים גדולה יותר, ושטח הכנפיים קטנות רק מעש הרקולס. כמו ברוב הפרפראים, הנקבות גדולות וכבדות באופן ניכר מזכרים, בעוד שלזכרים יש מחושים רחבים יותר.

## בית גידול
שמאל|ממוזער|230x230 פיקסלים| בית גידול בהר קינבאלו
בית הגידול שלהם הוא בעיקר יערות טרופיים יבשים, יערות משניים ואדמות שיחים ברחבי דרום אסיה, מזרח אסיה ודרום מזרח אסיה, כולל בורנאו, אם כי דגימה אחת, נקבה בוגרת, נמצאה בשנת 2012 ברמסבוטום, אנגליה לאחר שנחתה על אדן החלון, ויש להניח שהוא נמלט מאוסף פרטי.

## אטימולוגיה
עש אטלס נקרא על שם אטלס, הטיטאן של המיתולוגיה היוונית (בשל גודלו). בהונג קונג, הקנטונזית פירושו "עש ראש הנחש", מאחר שהבליטה בקצה הכנף הקדמית הדומה לראש של נחש.

## קישורים חיצוניים

## הערות שוליים

קטגוריה:בעלי חיים שתוארו ב-1758
קטגוריה:שבתאיים
קטגוריה:טקסונים שתוארו בידי קארולוס לינאוס
קטגוריה:דרום-מזרח אסיה: חרקים
דוד קורן (ספורטאי)

**דוד קורן** הוא שחקן לשעבר בנבחרת ישראל בכדורסל כיסאות גלגלים וחבר משלחת ישראל במשחקים הפאראלימפיים. כיום הוא מנכ"ל עמותת ער"ן.

## ביוגרפיה
קורן גדל בקיבוץ העוגן. לאחר שירותו הצבאי עבד בקיבוץ ונפגע מהתפוצצות מוקש ישן, בעקבותיה נאלצו לקטוע את רגלו. לאחר תקופה ממושכת של שיקום חזר לקיבוץ ובמשך שלוש שנים ניהל את מערכת החינוך בקהילה. לאחר מכן שימש מזכיר הקיבוץ ויצא בשליחות לארצות הברית. בשובו לישראל ניהל את קמפוס גבעת חביבה.

מאז תקופת השיקום הרבה לעסוק בספורט נכים והיה חבר נבחרת ישראל בכדורסל כיסאות גלגלים. ב התחרה עם הנבחרת.

בשנים 2005-1998 ניהל את עמותת ער"ן ובשנת 2011 חזר לתפקיד פעם נוספת. לפני חזרתו לתפקיד, בשנת 2010 מונה למנהל מוקדי מיצוי זכויות גמלאים וניצולי שואה שהוקמו ביוזמת המשרד לאזרחים ותיקים. 

קורן חבר הנהלה פעיל בקואליציה הישראלית לטראומה, עמותת פרקינסון בישראל ומנהיגות אזרחית. כיום הוא מנהל נבחרת הנכים של ישראל בכדורסל כיסאות גלגלים.

נשוי בשנית ואב לחמישה ילדים.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:כדורסלנים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:העוגן: אישים
קטגוריה:בוגרי תיכון אזורי רמות חפר
קטגוריה:בוגרי אוניברסיטת חיפה
קטגוריה:ישראלים שנולדו במאה ה-20
יחידה 180 (קוריאה הצפונית)

**יחידה 180** (באנגלית: **Unit 180**) היא קבוצת תקיפה צפון קוריאנית המבצעת פעולות סייבר התקפיות כנגד גורמים אמריקאים ומערביים.

התקפותיה של הקבוצה מתמקדות נגד חברות מסחריות ומוסדות פיננסיים על מנת לרגל, לגנוב כספים ולהעבירם אל צפון קוריאה.

הקבוצה, תוקפת את קורבנותיה באמצעות הנדסה חברתית, שימוש לרעה בפקודות מאקרו, הפצת נוזקות וכופרות כדוגמת WannaCry.

## ראו גם

* לוחמת רשת
* טרור קיברנטי
* האקינג
* משחקי מלחמה
* האקטיביזם

## קישורים חיצוניים

* 
* 

## הערות שוליים

קטגוריה:מתקפות סייבר בעשור השני של המאה ה-21
קטגוריה:מתקפות סייבר בעשור הראשון של המאה ה-21
קטגוריה:לוחמה קיברנטית
קטגוריה:קבוצות האקרים צפון קוריאניות
קטגוריה:קוריאה הצפונית: מדע וטכנולוגיה
בועז טביב

**בועז טביב** (נולד ב-29 במרץ 1963) הוא שחקן טניס שולחן וחבר משלחת ישראל במשחקים הפאראלימפיים בשנת 1992.

טביב גדל באשקלון ושירת בצה"ל בחטיבת הצנחנים. במלחמת שלום הגליל הוא נפצע בהפצצה שגויה של חיל האוויר הישראלי על יחידתו. הנגמ"ש שבו היה התפוצץ והוא נכווה קשות בכל גופו ושתי כפות ידיו נקטעו. במשך כשנה וחצי היה מאושפז ותקופות ארוכות היה מחוסר הכרה.

לאחר תקופת השיקום הראשונית החל להתאמן בבית הלוחם ולשחק טניס שולחן באמצעות קשירת מחבט אל ידו עם תחבושת אלסטית. כעבור למעלה משלושה עשורים, ב-2019, פותח עבורו על ידי מהנדסי התעשייה האווירית מחבט טניס שולחן חדשני המתחבר לפרוטזה. טביב השתתף בתחרויות טניס שולחן ליחידים ולזוגות, כולל ב.

טביב גרוש ואב לשלושה ילדים.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 
* סיפורו של בועז טביב - סרטון של ארגון נכי צה"ל

## הערות שוליים

קטגוריה:שחקני טניס שולחן פאראלימפיים ישראלים
קטגוריה:שחקני טניס שולחן נכים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני טניס שולחן במשחקים הפאראלימפיים ברצלונה (1992)
קטגוריה:חיילי חיל הרגלים במלחמת לבנון הראשונה
קטגוריה:ספורטאים נכי צה"ל
קטגוריה:בוגרי התיכון החקלאי כפר סילבר
קטגוריה:ישראלים שנולדו ב-1963
Cut the Cord

"**Cut the Cord**" (בעברית: "**חתוך את החבל**") הוא סינגל של להקת הרוק האמריקאית שיינדאון. הסינגל יצא לאור ב-29 ביוני 2015 כסינגל המוביל מתוך אלבום האולפן החמישי שלהם, "Threat to Survival". השיר הגיע למקום הראשון במצעד הרוק המיינסטרימי של מגזין הבילבורד, והיה הסינגל התשיעי של הלהקה שהגיע להישג זה. בשנת 2015 שימש השיר כנעימה הרשמית של אירוע "גיהנום בכלוב" של ה-WWE.

## שחרור
השיר יצא ב-29 ביוני 2015 כסרטון הכולל אודיו בלבד וכסינגל. הווידאו קליפ הנלווה יצא יום למחרת.

## משמעות השיר
הסולן ברנט סמית תיאר את Cut the Cord בדף הפייסבוק של הלהקה כ"ההצהרה כלפי העולם שאתה לא תוותר, שאתה לא תיכנע ושאתה מסרב להיכשל". בראיון למגזין בילבורד סמית מסר שהשיר הוא "כן בצורה ברוטאלית ולא מתנצל". הוא הוסיף שהשיר הוא "קריאת השכמה המזכירה לכולנו שאנחנו יכולים לשלוט בגורלנו בכך שנמצא את האומץ והתעוזה להרוס את כל מה שעוצר בנו".

## רצועות

## מיקומי שיא

## פרסים ומועמדויות

## מכירות
ב-3 באפריל 2019 הכריז איגוד תעשיית ההקלטות האמריקאי על הסינגל כתקליט פלטינה, לאחר שבארצות הברית נמכרו מיליון עותקים ממנו.

## קישורים חיצוניים

## הערות שוליים

קטגוריה:שירי שיינדאון
קטגוריה:שירים באנגלית
קטגוריה:שירי מטאל
קטגוריה:שירי פלטינה בארצות הברית
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
פביאן ספורקסלדה

**פביאן מיטשל ספורקסלדה** (בהולנדית: **Fabian Mitchel Sporkslede**; נולד ב-3 באוגוסט 1993 באמסטלפיין שבהולנד) הוא כדורגלן הולנדי המשחק בעמדת המגן הימני.

## קריירת מועדונים
ספורקסלדה גדל במחלקת הנוער של א.ז. אלקמאר, ובשנת 2007 עבר למחלקת הנוער של אייאקס. ב-26 בספטמבר 2012 ערך את הופעת הבכורה שלו בקבוצה הבוגרת של המועדון, בניצחון 3-0 על אוטרכט במסגרת הגביע ההולנדי. שלושה ימים לאחר מכן ערך את הופעת הבכורה שלו בליגת העל ההולנדית, כשהחליף את ראיין באבל בניצחון 1-0 על טוונטה. ארבעה ימים לאחר הופעת הבכורה שלו בליגה ערך ספורקסלדה את הופעת הבכורה שלו במסגרת אירופית, בהפסד 4-1 לריאל מדריד במסגרת שלב הבתים של ליגת האלופות לעונת 2012/2013.

ב-10 ביולי 2014 הושאל ספורקסלדה לווילם II מליגת העל ההולנדית. בסך הכל ערך הופעת ליגה אחת במדי המועדון, והוסיף הופעה אחת בגביע ההולנדי, ובחלון ההעברות של החורף חזר לאייאקס. ב-1 ביולי 2015 שוחרר מהמועדון.

ב-28 בינואר 2016 חתם בקייבו ורונה, והושאל למשך חצי עונה ללופה קסטלי רומאני מהסרייה ג'.

ב-23 ביולי 2016 חתם ספורקסלדה בנאק ברדה מליגת המשנה ההולנדית. בתום עונת  העפיל עם המועדון לליגת העל ההולנדית, ובעונות  ו- שיחק עם המועדון בליגת העל ההולנדית. בסך הכל ערך 65 הופעות ליגה במדי המועדון.

ב-27 בספטמבר 2019 חתם על חוזה לעונה אחת בוואלבייק מליגת העל ההולנדית. בסך הכל ערך שש הופעות ליגה במדי המועדון.

ב-5 בינואר 2021 חתם על חוזה לשתי עונות בדינמו טביליסי מליגת העל הגאורגית. הוא ערך 30 הופעות ליגה והבקיע שני שערים בעונת , וב-1 בינואר 2022 שוחרר מהמועדון.

ב-29 בינואר 2022 חתם ספורקסלדה בבני סכנין מליגת העל הישראלית. ב-31 בינואר ערך את הופעת הבכורה שלו במועדון, בניצחון 1-0 על עירוני קריית שמונה במסגרת הליגה.

## קריירה בינלאומית
בצעירותו, שיחק בנבחרות הצעירות של הולנד.

ב-24 במרץ 2023 ערך את הופעת הבכורה שלו בנבחרת סורינאם בהפסד 2-0 ל.

## תארים
;אייאקס
* אליפות הולנד (1): 2012/2013

;דינמו טביליסי
* הסופר קאפ הגאורגי (1): 2021

## קישורים חיצוניים

## הערות שוליים

קטגוריה:כדורגלנים הולנדים
קטגוריה:כדורגלנים סורינאמים
קטגוריה:מגני כדורגל הולנדים
קטגוריה:מגני כדורגל סורינאמים
קטגוריה:כדורגלני אייאקס
קטגוריה:כדורגלני וילם II
קטגוריה:כדורגלני קייבו ורונה
קטגוריה:כדורגלני נאק ברדה
קטגוריה:כדורגלני ואלבייק
קטגוריה:כדורגלני דינמו טביליסי
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:כדורגלני נבחרת סורינאם
קטגוריה:ספורטאים הולנדים באיטליה
קטגוריה:ספורטאים זרים בגאורגיה
קטגוריה:ספורטאים הולנדים בישראל
קטגוריה:ספורטאים זרים באיטליה
קטגוריה:ספורטאים סורינאמים בישראל
קטגוריה:הולנדים שנולדו ב-1993
קטגוריה:סורינאמים שנולדו ב-1993
ברייט אנובקארה

**ברייט אנובקארה** (באנגלית: **Bright Enobakhare**; נולד ב-8 בפברואר 1998 בבנין סיטי שבניגריה) הוא כדורגלן ניגרי המשחק בעמדת החלוץ באל-בידה.

## קריירת מועדונים
### תחילת הקריירה
אנובקארה נולד בבנין סיטי שבניגריה, ועבר לבירמינגהאם שבאנגליה בגיל 15. הוא החל לשחק במחלקת הנוער של נורת'פילד טאון, ובשל הצלחתו עבר למחלקת הנוער של וולברהמפטון וונדררס.

### וולברהמפטון וונדררס
בקיץ 2015 חתם אנובקארה על חוזה מקצועני ראשון בוולברהמפטון וונדררס. ב-25 באוגוסט 2015 ערך את הופעת הבכורה שלו במועדון, בניצחון 2-1 על בארנט במסגרת גביע הפוטבול ליג. במשחק זה הבקיע את שער הבכורה שלו במועדון. ב-29 בספטמבר ערך את הופעת הבכורה שלו בפוטבול ליג צ'מפיונשיפ, בניצחון 3-0 על פולהאם. ב-23 בספטמבר 2017 הבקיע את שער הבכורה שלו בליגה, בניצחון 2-1 על בארנסלי.

ב-31 באוגוסט 2018 הושאל אנובקארה לקילמרנוק למשך חצי עונה, ולאחר מכן הושאל לקובנטרי סיטי מהפוטבול ליג הראשונה למשך חצי עונה נוספת. ב-8 באוגוסט 2019 הושאל לוויגאן את'לטיק מהפוטבול ליג צ'מפיונשיפ.

ב-14 במאי 2020 שוחרר מוולברהמפטון וונדררס.

### א.א.ק. אתונה
ב-20 ביוני 2020 חתם אנובקארה על חוזה לשלוש עונות בא.א.ק. אתונה מליגת העל היוונית. ב-27 בספטמבר ערך את הופעתו היחידה במועדון, בניצחון 3-0 על לאמיה. במשחק זה הבקיע את שערו היחיד במדי המועדון. ב-5 באוקטובר שוחרר מהמועדון.

### מזרח בנגל
ב-1 בינואר 2021 חתם אנובקארה במזרח בנגל מליגת העל ההודית למשך חצי עונה. בסך הכל ערך 12 הופעות ליגה במדי המועדון, בהן הבקיע שלושה שערים.

### קובנטרי סיטי
ב-13 ביולי 2021 חתם אנובקארה על חוזה לשתי עונות בקובנטרי סיטי מהפוטבול ליג צ'מפיונשיפ. ב-1 באוגוסט ערך את הופעתו היחידה במדי המועדון, בהפסד 2-1 לנורת'האמפטון טאון במסגרת גביע הפוטבול ליג. ב-1 בנובמבר שוחרר מהמועדון, לאחר שערך הופעה רשמית אחת בלבד.

### הפועל ירושלים
ב-30 בינואר 2022 חתם אנובקארה בהפועל ירושלים מליגת העל הישראלית. ב-4 באפריל שוחרר מהקבוצה.

### רוך לבוב
לאחר ששוחרר מהפועל ירושלים, אנובקארה חתם ברוך לבוב מליגת העל האוקראינית.

### אל-בידה
בשנת 2023 חתם באל-בידה מהליגה הקטרית השנייה.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:בנין סיטי: כדורגלנים
קטגוריה:כדורגלני וולברהמפטון וונדררס
קטגוריה:כדורגלני קילמרנוק
קטגוריה:כדורגלני קובנטרי סיטי
קטגוריה:כדורגלני ויגאן את'לטיק
קטגוריה:כדורגלני א.א.ק. אתונה
קטגוריה:כדורגלני מזרח בנגל
קטגוריה:כדורגלני הפועל ירושלים
קטגוריה:כדורגלני רוך לבוב
קטגוריה:כדורגלנים זרים בישראל
קטגוריה:ספורטאים ניגרים באנגליה
קטגוריה:ספורטאים ניגרים בסקוטלנד
קטגוריה:ספורטאים זרים ביוון
קטגוריה:ספורטאים זרים בהודו
קטגוריה:ספורטאים ניגרים בישראל
קטגוריה:ספורטאים ניגרים באוקראינה
קטגוריה:ניגרים שנולדו ב-1998
לנסרוטה

**לנסרוטה** (בספרדית: **Lanzarote**) הוא האי הרביעי בגודלו באיים הקנריים שבספרד. האי ממוקם באוקיינוס האטלנטי מול החוף הצפון מערבי של יבשת אפריקה והוא משתרע על פני 791 קמ"ר. האי נודע במיוחד בזכות הנופים הגעשיים הדרמטיים שבו והחופים המרהיבים שבו. נכון לשנת 2019 אוכלוסיית האי מנתה 152,289 תושבים.

האי התגלה במקור בשנת 1312 ידי הנווט האיטלקי לנצ'לוטו מלוצ'לו , ונקרא על שמו. החל מתחילת המאה ה-15 האי הפך למאחז חשוב אשר שימש למסחר בין אירופה, אפריקה ואמריקה.

בירת האי היא עיר הנמל ארסיפה, אשר נכון לשנת 2023 מנתה 64,826 תושבים.

הענף הכלכלי העיקרי בלנסרוטה הוא ענף התיירות. האי מהווה מוקד משיכה לתיירים בעיקר משום שהאי מאופיין באקלים מתון לאורך כל ימות השנה, והוא מכיל גם חופים מרהיבים.

האי מכיל את הפארק הלאומי טימנפאיה  שממוקם בחלק הדרום מערבי של האי ומשתרע על פני 51 קילומטרים רבועים. הפארק כולל מכתשים געשיים ופעילות גיאותרמית. ההתפרצויות הגעשיות האחרונות בפארק התרחשו במהלך המאה ה-18 והמאה ה-19. הפארק הוא אחד מאתרי התיירות המרכזיים באי.

בשנת 1993 הוכרז האי כשמורה ביוספרית על ידי אונסק"ו.

## גלריה

קובץ:Lanzarote 1 Luc Viatour.jpg|חוף פאפאגאיו
קובץ:Lanzarote 3 Luc Viatour.jpg|חוף אל גולפו
קובץ:Timanfaya- Lanzarote- Illas Canarias- Spain-T20.jpg|הפארק הלאומי טימנפאיה
קובץ:Arrecife von oben.jpg|ארסיפה


## קישורים חיצוניים

* 
* 
* 

קטגוריה:האיים הקנריים
אמה הייז

**אמה הייז** (באנגלית: **Emma Hayes**; נולדה ב-18 באוקטובר 1976) היא מאמנת כדורגל אנגליה המאמנת את קבוצת הכדורגל צ'לסי מהסופר ליג האנגלית לנשים. נחשבת לאחת המאמנות הטובות בעולם שהובילה את צ'לסי לתארים רבים ונבחרה על ידי פיפ"א למאמנת הנשים הטובה בעולם לשנת 2021. בין היתר, זכתה עם צ'לסי ב-6 אליפויות ו-5 גביעים באנגליה.

## קריירה
הייז החלה בקריירת האימון שלה בארצות הברית בשנת 2001 כשאימנה את לונג איילנד ליידי ריידרס במסגרת ליגת כדורגל נשים חובבנית אזורית. לאחר שנתיים עברה לאמן את קבוצת איונה קולג' במסגרת ליגת המכללות ואימנה בה 3 עונות.

בין השנים 2006–2008 חזרה לאנגליה לתפקיד עוזרת המאמן ומנהלת האקדמיה בקבוצת ארסנל.

בשנת 2008 הצטרפה כמאמנת לקבוצת שיקגו רד סטארס שהייתה בתהליך הקמה והצטרפות לליגת כדורגל נשים מקצוענית בארצות הברית. פוטרה בשנת 2010 וחזרה לאנגליה.

בשנת 2012 מונתה למאמנת צ'לסי והייתה חלק ממהפך שעברה הקבוצה בבנייה מחדש וגיוס שחקניות חזקות כדי להציב את הקבוצה בפסגת הסופר ליג האנגלית לנשים. כבר בעונתה הראשונה כמאמנת הגיעה עם הקבוצה לגמר הגביע אך הפסידה בפנדלים. בעונת 2013/2014 סיימה הקבוצה במקום השני בליגה, בגלל הפרש שערים, אחרי ליברפול. המקום השני הבטיח לקבוצה את המקום בליגת האלופות לראשונה בתולדותיה.

בעונת 2014/2015 הובילה את הקבוצה לראשונה בתולדותיה לאליפות ואף השלימה דאבל כשזכתה בגביע. הקבוצה חזרה על הישג זה גם בעונת 2017/2018. בעונת 2019/2020 הקבוצה זכתה שוב באליפות וגם בגביע הליגה.

בעונות 2017/2018 ו-2018/2019 הגיעה עם הקבוצה לחצי גמר ליגת האלופות אך הפסידה לוולפסבורג ולאולימפיק ליון בהתאמה.

בעונת 2020/2021 הגיעה הקבוצה להישג השיא של המועדון כשזכתה בטרבל שכלל את הזכייה באליפות, גביע הליגה והגביע. בעונה זו גם הובילה את קבוצתה לגמר ליגת האלופות אך הפסידה לברצלונה 4-0. בסוף עונה זו נבחרה כמאמנת הנשים הטובה בעולם.

בעונת 2021/2022 לא הצליחה להתקדם עם הקבוצה מעבר לשלב הבתים בליגת האלופות אך באנגליה כמעט ושחזרה את הישגיה מהעונה הקודמת כשזכתה בדאבל. בעונת 2022/2023 השלימה עם צ'לסי דאבל שלישי ברציפות.

## חיים אישיים
הייז החלה דרכה ככדורגלנית באקדמיה של ארסנל אך פציעה בחופשת סקי בגיל 17 שמה קץ לקריירת המשחק שלה. למדה תואר ראשון בלימודים אירופיים, ספרדית וסוציולוגיה ותואר שני במודיעין ויחסים בין לאומיים.

בשנת 2018 הייתה בהריון עם תאומים אך אחד מהם לא שרד והיא עברה לידה שקטה. לאחר לידת בנה דיברה על הטראומה שעברה על מנת להעלות את המודעות לנושא.

## סטטיסטיקות אימון
נכון ל-16 בדצמבר 2021

## תארים
### קבוצתיים

;צ'לסי
* **[[הסופר ליג האנגלית לנשים]]** - (6): 2014/2015, 2017/2018, 2019/2020, 2020/2021, 2021/2022, 2022/2023
* **[[גביע ה-FA לנשים|גביע]]** - (5): 2014/2015, 2017/2018, 2020/2021, 2021/2022, 2022/2023
* **[[גביע הליגה לנשים|גביע הליגה]]** - (2): 2019/2020, 2020/2021
* **[[מגן הקהילה לנשים|מגן הקהילה]]** - (1): 2020

### אישיים
* **[[The Best (פיפ"א)|מאמנת הנשים הטובה בעולם]]** - (1): 2021
* מאמנת העונה בסופר ליג האנגלית לנשים - (6): 2015, 2018, 2020, 2021, 2022, 2023

## קישורים חיצוניים

* אחת על אחת – פרק 11 עם אמה הייז, אשרת עיני בפודקסט בכל יום נתון (הפרק באנגלית), 18 באוגוסט 2019
* 

## הערות שוליים

קטגוריה:מאמנות כדורגל
קטגוריה:מאמני צ'לסי
קטגוריה:אנגליות שנולדו ב-1976
קטגוריה:אנגלים שנולדו ב-1976
קרחון פרוניקה

[ממוזער|280x280 פיקסלים| קרחון פרוניקה העליון - מבט מ[אוכף קטלוניאן.]]
[ממוזער|280x280 פיקסלים| [מפה טופוגרפית של האי ליווינגסטון והאי סמית']]
**קרחון פרוניקה** (באנגלית: **Perunika Glacier**; בבולגרית: **ледник Перуника**) הוא קרחון במזרח האי ליווינגסטון באיי שטלנד דרום, שבאנטארקטיקה.

אורכו של הקרחון 8 קילומטרים, ורוחבו הממוצע של הקרחון 3 קילומטרים.

לקרחון צורת חצי סהר.

קרחון פרוניקה מוקם ממזרח לקרחון פימפירב;

קרחון פרוניקה ממוקם מדרום לשדה השלג סדינני;

קרחון פרוניקה ממוקם דרומית-מערבית מקרחון קאליאקרה;

קרחון פרוניקה ממוקם ממערב לקרחון יורון, ומצפון לשדה השלג בלקן; בראשו של קרחון האנטרס.

את ראשו (מוצאו) של קרחון פרוניקה מקיפים רכס פליסקה (מדרום - דרום-מערב); בקע נסבר (מדרום); בקע וורנר (ממזרח); ורכס בוולז (מצפון - צפון-מזרח)

הקרחון זורם לכיוון צפון-מערב, בין מצוק ברדיק לבין רכס בוולז, וזורם צפונה לגבעת רזן, וממנה קרחון פרוניקה פונה לכיוון מערב - דרום-מערב מצפון לגבעת רזן.

הקרחון נשפך למעגן אמונה, שבין החוף הבולגרי לבין חוף פימפירב.

הקרחון מבותר ומחורץ בחלקו התחתון, מאחר שנשפכים אליו, קרחונים משדה השלג בלקן, וכן מכיפת הקרח הממוקמת ממערב לפסגת חמוס, ומדרום לשדה השלג סדינני .

## היסטוריה
הקרחון מופה לראשונה בשנת 1991, על ידי Servicio Geográfico del Ejército, כשחלקו התחתון של הקרחון מופה בפירוט רב.

הקרחון מופה מחדש על ידי סוקרים בולגריים במהלך הקיץ האנטארקטי 1995–1996; ולאחר מכן בשנת 2005 ובשנת 2009 במסגרת הסקר הטופוגרפי הבולגרי Tangra 2004/05.

הקרחון נקרא על שם הכפר פרוניקה בהרי רודופי בדרום בולגריה. הכפר נקרא על של פרון, שמו של אל סלבי קדום.

## קישורים חיצוניים

* תצלום לוויין של אזור הקרחון, תוך סימון אתרים נוספים באזור באתר copernix

פרוניקה
יאן לואיס קסטלנוס

**יאן לואיס קסטלנוס** (באנגלית: **Jan Luis Castellanos**; נולד ב-11 בספטמבר 1995) הוא שחקן ודוגמן אמריקאי-דומיניקני, המוכר מתפקידו בתור דייגו טורס בסדרת הדרמה "13 סיבות" (2020) ובשל תפקידו בתור טומי טורס בסרט "נערה גבוהה 2" (2022).

## ביוגרפיה

קסטלנוס נולד ב-11 בספטמבר 1995 בסנטו דומינגו, הרפובליקה הדומיניקנית. לאחר שגדל אצל סבו וסבתו, הוא עבר לניו ג'רזי בגיל 8 כדי לגור עם אמו, אביו החורג ואחיו. הוא המבוגר מבין ארבעה אחים. בזמן שלמד בבית הספר בתיכון סיראקוז, הוא התמחה רבות בספורט והופיע בתיאטרון במסגרת הבית ספרית במחזות זמר בהם "סיפור הפרברים" ו"ג'רזי בויז" בעוד שהוא היה אלוף המדינה בהיאבקות לתיכונים. במהלך לימודיו לתואר ראשון באוניברסיטת סנט פיטר בג'רזי סיטי החל קסטלנוס לדגמן. העיסוק בדוגמנות אפשר לו להגיע ללוס אנג'לס, קליפורניה ושם החל לעסוק במשחק. בלוס אנג'לס דגמן עבור מותגים כמו אדידס, אברקרומבי אנד פיץ' והופיע בפרסומת לאומית עבור חברת "Coppertone" מוצרי שיזוף בקמפיין בארצות הברית.

הוא למד משחק ב"הקולקטיב החדש" בלוס אנג'לס - סטודיו למשחק שהוקם על ידי סוזן בטסון, שם למד אצל גרג בראון.

## קריירה
בשנת 2018 זכה קסטלנוס להופעת בכורה בסרט הקצר של השחקן והבמאי סת' לי, "Depression and Insanity". באותה שנה שיחק בתפקיד חוזר בשלושה פרקים בעונה השנייה של סדרת הטלוויזיה "הבורחים".

בשנת 2020 הצטרף לעונה הרביעית של סדרת הטלוויזיה "13 סיבות" של נטפליקס; המבוססת על הרומן "שלוש-עשרה סיבות" מאת ג'יי אשר. בסדרה הוא גילם את דייגו טורס, שחקן פוטבול ב"תיכון ליברטי" שנמצא בזוגיות עם ג'סיקה (אלישה בו) וחושד בקליי (דילן מינט) וחבורתו כי ישנה אמת אחרת לגבי הרצח של ברייס. בהמשך אותה שנה שיחק בפרק בסדרה "Acting for a Cause".
באותה שנה שיחק בתפקיד ראשי בסדרת מבית רשת קוויבי "אל תחפרי לעומק" לצד הלנה הווארד.

בשנת 2021 שיחק בין התפקידים הראשיים בסדרת הטלוויזיה הקומית "Bridge and Tunnel" שביים ויצר השחקן אדוארד ברנס לרשת הטלוויזיה אפיקס. שיחק גם בסרט הקצר "Influencia" שאותו הפיק. באותה שנה לוהק לתפקיד בסרט ההמשך "נערה גבוהה 2" שיצא לאוויר בפברואר 2022; בסרט מגלם קסטלנוס את טומי טורס המחזר אחרי ג'ודי (אווה מישל).

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:בוגרי אוניברסיטת סנט פיטר
קטגוריה:מהגרים מהרפובליקה הדומיניקנית לארצות הברית
קטגוריה:אמריקאים ממוצא דומיניקני
קטגוריה:אמריקאים שנולדו ב-1995
תרזה פו לין צ'אן

**תרזה פו לין צ'אן** (באנגלית: **Theresa Poh Lin Chan**; 9 ביולי 1943 – 6 ביוני 2016) הייתה מורה וסופרת מסינגפור שנודעה כ"הלן קלר של דרום-מזרח אסיה" בהיותה חרשת ועיוורת.

## ביוגרפיה
תרזה פו לין צ'אן נולדה בסינגפור למשפחה נוצרית. לאחר שלקתה בדלקת קרום המוח היא איבדה את השמיעה בגיל 12 ואת הראייה בגיל 14.

ג'ון וילסון, מנהל מרכז עיוורים, פגש בביקורו בסינגפור את תרזה בילדותה, שסיפרה לו על רצונה להתקדם בחיים. בהמלצתו, היא התקבלה לבית הספר לעיוורים במסצ'וסטס וסיימה אותו בהצלחה. בשנת 1961 היא נפגשה עם הלן קלר ובכך הגשימה את חלומה.

לאחר 13 שנים בארצות הברית בשנת 1973 היא חזרה לסינגפור, והחלה לטפל בהוריה שהזדקנו. במקביל היא עבדה כמורה בבית הספר לעיוורים, עד לשנת 1990

בשנת 1964 לחייה הוקדש סרט תיעודי של ה־BBC Child of the Silent Night: The story of Chan Poh Lin. בשנת 2005 צולם סרט "Be with Me" על חייה. היא נכללה כחלק של צוות תסריטאים של הסרט, כי בין, היתר, הסרט מבוסס על הרשומים שלה.

פו נפטרה בשנת 2016. בשנת 2017 היא נכללה ב"עולם התהילה של נשות סינגפור" .

## קישורים חיצוניים
* ביוגרפיה

קטגוריה:לקויי שמיעה
קטגוריה:עיוורים
קטגוריה:סינגפורים שנולדו במאה ה-20
קטגוריה:ילידי 1943
קטגוריה:סינגפורים שנפטרו ב-2016
קטגוריה:נפטרות ב-2016
בן שמואל

קטגוריה:שמות משפחה עבריים
קטגוריה:שמות משפחה המבוססים על השם שמואל